**LĪGUMS** Nr. SKUS 633/17

*Datu tīkla modernizācija*

Rīgā, 2017.gada 29.septembrī

**VSIA „Paula Stradiņa klīniskā universitātes slimnīca”**, reģ.Nr.40003457109, kuru, saskaņā ar statūtiem un 01.03.2017. valdes lēmumu Nr.21 (protokols Nr.9p.1) “Par pilnvarojuma (paraksttiesību) piešķiršanu” pārstāv valdes priekšsēdētāja **Ilze Kreicberga** un valdes locekles Arta Biruma un Elita Buša (turpmāk - Pasūtītājs) no vienas puses, un

**SIA “Lattelecom”**, reģistrācijas Nr. 40003052786, tās galvenā izpilddirektora **Jura Gulbja** personā, kurš rīkojas uz 2017. gada pirmā janvāra pilnvaras Nr. 28-7/19 pamata (turpmāk - Piegādātājs) no otras puses (abi kopā – Puses), pamatojoties uz Slēgta konkursa „Datu tīkla modernizācija” (ID Nr. PSKUS 2017/51) rezultātiem un, saskaņā ar Piegādātāja iesniegto piedāvājumu, noslēdz šādu līgumu (turpmāk – Līgums):

1. **Līguma priekšmets**
	1. Pasūtītājs uz atsevišķu pasūtījumu pamata pasūtīs un Piegādātājs piegādās datu tikla modernizācijas iekārtas (turpmāk – Prece), kā arī veiks Līguma 1.pielikumā paredzētos darbus (turpmāk – Darbi) atbilstoši Līguma un tā pielikumu noteikumiem, nodrošinot Preču un Darbu garantiju.
	2. Visas piegādātās Preces ir jaunas, iepriekš nelietotas, kā arī nesatur lietotas komponentes.
	3. Preces piegādes vieta: VSIA “Paula Stradiņa klīniskā universitātes slimnīca” Pilsoņu iela 13, Rīga, LV – 1002.
	4. Pasūtītājs Preču un Darbu pasūtīšanu veic elektroniski, pieprasījumu nosūtot uz Līguma 11.11.punktā norādītās kontaktpersonas e-pastu.
	5. Preces piegādes laiks: Piegādātājs piegādā Preci ne vēlāk kā 45 (četrdesmit piecu) kalendāro dienu laikā pēc pasūtījuma veikšanas dienas, piegādes laiku saskaņojot ar Līguma 11.10.punktā norādīto kontaktpersonu.
	6. Darbu izpildes laiks: Piegādātājs veic Darbus veic atbilstoši Pasūtījumā norādītajam termiņam, taču ne ilgāk kā 90 (deviņdesmit) kalendāro dienu laikā no Pasūtījuma veikšanas dienas.
2. **Līguma summa, norēķinu kārtība**
	1. Līguma kopējā summa nepārsniedz 1 000 000.00EUR (viens miljons *euro* un 00 centi) bez pievienotās vērtības nodokļa (turpmāk – PVN). PVN tiek aprēķināts un maksāts papildus saskaņā ar spēkā esošo nodokļu likmi.
	2. Līguma 2.1.punktā norādītajā summā ir ietverti visi Piegādātāja izdevumi, kas tam rodas saistībā ar Līguma izpildi, tajā skaitā izdevumi, kas saistīti ar Preces piegādi Pasūtītājam uz Līguma 1.2.punktā norādīto adresi un paredzēto Darbu izmaksas. Nekādas papildus izmaksas Līguma darbības laikā netiks veiktas.
	3. Pasūtītājs veic samaksu par piegādāto Preci 60 (sešdesmit) kalendāro dienu laikā pēc Līguma noteikumiem atbilstošas Preces piegādes un/vai Darbu veikšanas un rēķina saņemšanas dienas, pārskaitot rēķinā norādīto naudas summu uz Līgumā norādīto Piegādātāja bankas norēķina kontu. Rēķins tiek izrakstīts atbilstoši piegādāto Preču skaitam un /vai veikto Darbu apjomam.
	4. Pasūtītājam nav pienākums apmaksāt Piegādātāja rēķinus vai segt jebkādas Piegādātāja izmaksas vai zaudējumus par Preces piegādi vau Darbiem, kurus Piegādātājs nav veicis un/vai par Līguma prasībām neatbilstošas kvalitātes Preču/Darbu vai bojātas Preces piegādi.
	5. Puses vienojas, ka Piegādātājs rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: rekini@stradini.lv.
	6. Samaksa par piegādāto Preci uzskatāma par veiktu ar brīdi, kad Pasūtītājs veicis pārskaitījumu uz Piegādātāja norādīto norēķinu kontu.
3. **Līguma darbības termiņš un spēkā esamība**
	1. Līgums stājas spēkā tā abpusējas parakstīšanas brīdī un ir spēkā līdz īsākajam no šādiem termiņiem:

3.1.1. līdz Līguma 2.1.punktā noteiktās summas izlietojumam;

3.1.2. 24 (divdesmit četri) mēneši no Līguma spēkā stāšanās dienas.

* 1. Ja Līguma darbības laikā netiek sasniegta Līguma 2.1.punktā noteiktā summa, Pusēm vienojoties Līguma darbības termiņš var tikt pagarināts saskaņā ar Publisko iepirkumu likumā noteikto.
	2. Līguma noteikumi un saistības attiecībā uz garantijas noteikumiem ir spēkā visu Preces ražotāja noteikto garantijas laiku no Preces pieņemšanas brīža, kurš nav mazāks par tehniskajā specifikācijā noteikto.
	3. Pusēm ir tiesības jebkurā brīdī izbeigt Līgumu, par to rakstiski vienojoties.
	4. Pasūtītājam ir tiesības vienpusēji atkāpties no Līguma, 30 (trīsdesmit) kalendārās dienas iepriekš rakstiski par to brīdinot Piegādātāju, ja:
		1. Piegādātājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus, kas radījis zaudējumus Pasūtītājam;
		2. iestājušies apstākļi, kas apgrūtina vai padara neiespējamu Piegādātāja Līgumā noteikto saistību izpildi;
		3. Piegādātājs atkātoti ir atteicies izpildīt Pasūtījumu vai kavējis tā izpildi vairāk par 20 (divdesmit) kalendārajām dienām;
		4. notikusi Piegādātāja likvidācija;
		5. pret Piegādātāju uzsākta maksātnespējas procedūra.
	5. Par vienpusēju atkāpšanos no līguma Pasūtītājs Līguma 3.5.punktā noteiktajā termiņā nosuta Piegādātājam rakstisku paziņojumu. Līgums uzskatāms par izbeigtu trīsdesmitajā dienā pēc Pasūtītāja rakstiska paziņojuma nosūtīšanas.
	6. Piegādātājs ir tiesīgs vienpusēji atkāpties no Līguma, nosūtot par to rakstisku paziņojumu uz Pasūtītāja juridisko adresi 30 (trīsdesmit) kalendārās dienas iepriekš, ja iestājies kāds no šādiem apstākļiem:
		1. Pasūtītājs 30 (trīsdesmit) kalendārās dienas kavē Līgumā noteikto maksājumu veikšanas termiņu un Pasūtītājs pārkāpumu nenovērš 30 (trīsdesmit) kalendāro dienu laikā no Izpildītāja pretenzijas nosūtīšanas dienas uz Pasūtītāja juridisko adresi;
		2. Pasūtītājam ir uzsākts maksātnespējas process, likvidācija, tā darbība tiek izbeigta vai pārtraukta, vai ir apturēta tā saimnieciskā darbība.
	7. Par vienpusēju atkāpšanos no līguma Piegādātājs Līguma 3.7.punktā noteiktajā termiņā nosūta Pasūtītājam rakstisku paziņojumu. Līgums uzskatāms par izbeigtu trīsdesmitajā dienā pēc Piegādātāja rakstiska paziņojuma nosūtīšanas.
	8. Šī Līguma saistību izbeigšanas gadījumā Pasūtītājs veic pilnu norēķinu un samaksā visus Piegādātāja pamatoti iesniegtos rēķinus par faktiski veikto piegādi līdz līgumsaistību pilnīgai izbeigšanai.
1. **Garantijas noteikumi**
	1. Preces garantijas laiks ir noteikts Tehniskajā specifikācijā un Piegādātāja piedāvājumā Iepirkumā. Darbiem Piegādātājs nodrošina vismaz 30 (trīsdesmit) dienu garantiju, pie nosacījuma, ka netiek mainīta Sistēmu un iekārtu konfigurācija
	2. Garantijas noteikumi ir attiecināmi arī uz visām piedāvāto Preču komponentēm un Darbiem.

4.2. Piegādātājs apņemas bez maksas diagnosticēt un novērst jebkuru Preces defektu, ja defekts ir atklāts Preces garantijas laikā.

* 1. Preces garantija neattiecas uz preces defektiem, kas radušies:

4.3.1. ekspluatējot Preci neatbilstoši tās ekspluatācijas noteikumiem (ražotāja instrukcijām);

* + 1. pierādāmu Preces lietotāju nolaidības, nepareizas Preces lietošanas vai apzinātu bojājumu konstatēšanas gadījumā;
		2. neatļautu izmaiņu veikšanas, Pasūtītāja pašrocīgas remontēšanas, neapstiprinātu detaļu lietošanas Precei vai Preces lietošanu tādā veidā, kas ir pretrunā ar Preces ražotāja instrukcijām;
		3. nepārvaramas varas apstākļu rezultātā.
	1. Piegādātājam jānodrošina vienota 24x7 uzraudzības un klātienes (on-site) servisa dienesta reakcijas laika nodrošināšana. Reakcijas laikā (ne ilgāk kā četru stundu laikā no pieteikuma saņemšanas brīža) Piegādātājam jānodrošina Pasūtītāja palīdzības dienesta speciālistu informēšana par iespējamo bojājumu iemeslu un plānotajiem to novēršanas termiņiem.
	2. Garantijas laikā bojājumi jānovērš:
		1. ja Iekārta vai sistēma nedarbojas - 48 stundu laikā no bojājuma pieteikuma brīža un uzsāk bojājumu novēršanu;
		2. citu bojājumu vai defektu gadījumā - piecu darba dienu laikā no bojājuma pieteikuma brīža.
	3. Bojājumu novēršanas laikā Piegādātājam jānodrošina Pasūtītāja palīdzības dienesta speciālistu informēšana par problēmas risināšanas gaitu un sasniegtajiem rezultātiem. Ja Iekārtas defektu nav iespējams novērst šajā laikā, tā uz remonta laiku jānomaina ar pēc tehniskajiem parametriem līdzvērtīgu iekārtu, turklāt iekārtas uzstādīšana jāveic Piegādātājam
	4. Par jebkuru Preces bojājumu vai darbības traucējumu, kas jānovērš Preces garantijas ietvaros, Pasūtītājs sastāda defektu aktu, kas ir saistošs Piegādātājam, un nekavējoties iesniedz Piegādātājam. Piegādātājam nākamās darba dienas laikā no paziņošanas brīža jāierodas uz abpusēju defektu akta sastādīšanu vai tas parakstīts jānosūta Pasūtītājam. Ja Piegādātājs minētajā termiņā neiekļaujas, Pasūtītājs vienpusēji sagatavo Preces defektu aktu, kas ir saistošs Piegādātajam.
	5. Jautājumu par Preces defekta aktā norādītā pamatotību izlemj Pušu pilnvarotie pārstāvji Preču defektu akta sastādīšanas brīdi. Ja Pušu pārstāvji nevar vienoties, Pusēm ir tiesības pieaicināt neatkarīgu ekspertu, kura pakalpojumu apmaksā Piegādātājs gadījumā, ja tiek konstatēts, ka Preces bojājuma rašanās iemesls nav Pasūtītāja vaina. Ja neatkarīgais eksperts konstatē, ka Preces bojājums radies Pasūtītāja vainas dēļ, neatkarīgā eksperta pakalpojumus apmaksā Pasūtītājs.

4.6 Pamatojoties uz Preces defektu aktu, Piegādātājam, ne vēlāk kā 10 (desmit) kalendāro dienu laikā no defektu akta saņemšanas dienas, jānomaina Prece ar jaunu Preci bez papildus samaksas.

4.7. Ja Preces bojājums radies Pasūtītāja vainas dēļ, Preces remontu apmaksā Pasūtītājs, iepriekš saskaņojot ar Piegādātāju Preces remonta darbu apjomu, cenu un laiku.

4.8. Piegādātājs garantijas laikā veic regulāras bezmaksas Preces pārbaudes un apkopes atbilstoši ražotāja noteiktajam, taču ne retāk kā reizi sešos mēnešos. Apkopes ietvaros bezmaksas tiek veikta iekārtu mašīnkodu pārbaude un jaunināšana. Katrā apkopē ir ietvertas papildus bezmaksas astoņas datu tīkla speciālista cilvēkstundas, kuras Pasūtītājs var izmantot konsultāciju saņemšanai par VDIS un tā sastāvā esošajām iekārtām.

1. **Preces un Darbu kvalitātes prasības**

5.1. Piegādātā Prece ir jauna, nelietota, augstas kvalitātes un tā uzglabāta atbilstoši ražotāja noteiktajām prasībām un instrukcijām par Preces uzglabāšanu.

5.2. Piegādātājs garantē, ka piegādātā Prece ir augstas kvalitātes un atbilst Latvijas Republikas normatīvo aktu prasībām, kā arī nesatur lietotas komponentes.

5.3. Prece ir marķēta ar ražotāja firmas zīmi, tai ir CE marķējums un pievienota informācija par ekspluatācijas tehniskajiem rādītājiem latviešu valodā.

5.4. Piegādātājs garantē, ka Prece atbilst Līguma noteikumiem un ir derīga ekspluatācijai.

5.5. Piegādātājs garantē, ka Darbu izpildē iesaistīs kvalificētus speciālistus, kuru pieredzi un kvalifikācija atbilst Nolikuma prasībām.

5.6. Katra Darba izpildes rezultātā tiks izstrādāta dokumentācija (nodevums), kas atspoguļos izveidoto konfigurāciju/Darba rezultātu. Nodevumiem ir jābūt latviešu valodā, DOCX formā.

1. **Pušu saistības**
	1. Piegādātāja pienākumi:
		1. 2 (divu) darbdienu laikā no pasūtījuma saņemšanas dienas informēt Pasūtītāju par iespējamo Preces un Darbu piegādes laiku. Pasūtījuma pieteikums skaitās saņemts ar brīdi, kad Pasūtītājs elektroniski nosūtījis pieprasījumu uz Līguma 11.11.punktā norādīto elektronisko pasta adresi;
		2. piegādāt Līguma prasībām atbilstošu, pienācīgas kvalitātes Preces un Darbus, saskaņā ar Līguma un pasūtījuma noteikumiem;
		3. nepieciešamības gadījumā Piegādātājs nodrošina tehniķa ierašanos 1 darba dienas laikā no izsaukuma brīža;
		4. reaģēt uz Pasūtītāja pieteikumiem saskaņā ar Līguma 4. sadaļas nosacījumiem;
		5. nodrošināt palīdzības dienestu, kurš pieejams 24x7 visā garantijas apkalpošanas perioda laikā;
		6. palīdzības dienestam nodrošināt bojājumu pieteikumu pieņemšanu valsts valodā pa tālruni un e-pastu: 80009101, TAD.dati@lattelecom.lv,izpildes koordinēšanu un uzraudzību, Pasūtītāja informēšanu par pieteikumu izpildes gaitu;
		7. Reakcijas laika ietvaros, pēc Pasūtītāja pieteikuma par bojājumiem saņemšanas, nodrošināt apstiprinoša ziņojuma nosūtīšanu uz Līguma 11.10.punktā norādītās kontaktpersonas e-pastu par bojājuma pieteikuma saņemšanu, kurā norādīts bojājuma pieteikuma saņemšanas datums un laiks;
		8. transportējot Preci, nodrošināt Preces drošību pret iespējamajiem bojājumiem;
		9. Līguma prasībām neatbilstošas un/vai nekvalitatīvas Preces un/vai Darbu piegādes gadījumā, ne vēlā kā 10 (desmit) kalendāro dienu laikā novērst radušās nepilnības uz sava rēķina;
		10. pēc Preces un/vai Darbu pieņemšanas, sagatavot un nodot Pasūtītājam rēķinu un pieņemšanas-nodošanas aktu par piegādāto Preci un Darbiem;
		11. laikus, vismaz 5 (piecas) darba dienas pirms Preču vai Darbu piegādes termiņa iestāšanās, informēt Pasūtītāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas kavē piegādi noteiktajā laikā;
		12. veikt Līguma izpildi ar saviem spēkiem, resursiem un līdzekļiem;
		13. Ievērot Pasūtītājā norādes par Darbu izpildes kārtību un jebkurām darbībām Pasūtītāja teritorijā.

6.2. Piegādātāja tiesības:

6.2.1. par atbilstošu Preču un Darbu piegādi savlaicīgi saņemt Līgumā noteikto samaksu;

6.2.2. saņemt no Pasūtītāja saistību izpildei nepieciešamo informāciju;

6.3. Pasūtītāja pienākumi:

* + 1. savlaicīgi veikt nepieciešamo Preču pasūtīšanu, elektroniski nosūtot pieprasījumu uz Līguma 11.11.punktā norādīto elektronisko pasta adresi. Pasūtījums skaitās veikts ar brīdi, kad Piegādātājam elektroniski nosūtīts pieprasījums.
		2. pārbaudīt piegādāto Preču un Darbu kvalitāti un atbilstību Līguma noteikumiem;
		3. Līgumā noteiktajā kārtībā savlaicīgi samaksāt par pieņemto, Līguma prasībām atbilstošu un kvalitatīvu Preci un Darbu.
	1. Pasūtītāja tiesības:
		1. dot Piegādātājam saistošus norādījumus attiecībā uz Līguma izpildi;
		2. saņemt no Piegādātāja informāciju un paskaidrojumus par Līguma izpildes gaitu un citiem Līguma izpildes jautājumiem;
		3. pieņemt, saskaņā ar Līguma noteikumiem piegādāto, Līguma prasībām atbilstošo, kvalitatīvo Preci un Darbus;
		4. nekvalitatīvas un Līguma prasībām neatbilstošas Preces un/vai Darbu piegādes gadījumā, lūgt Piegādātāju ne vēlāk kā 10 (desmit) kalendāro dienu laikā novērst radušās nepilnības uz sava rēķina;
		5. laicīgi saņemt no Piegādātāja informāciju un paskaidrojumus par iespējamajiem vai paredzamajiem kavējumiem Līguma izpildē;
		6. apturēt Līguma izpildi Līguma 3.5.punktā noteiktajos gadījumos;
		7. apturēt un atlikt Līgumā paredzēto maksājumu ārējā normatīvajā aktā vai šajā Līgumā noteiktajos gadījumos;
		8. aizstāt Pasūtītāju kā Pusi ar citu iestādi, ja Pasūtītāju kā iestādi reorganizē vai mainās tā kompetence.
1. **Pušu atbildība**
	1. Pusei ir pienākums atlīdzināt otrai Pusei nodarītos tiešos zaudējumus, ja tādi ir radušies vainotās Puses darbības vai nepamatotas bezdarbības rezultātā un ir konstatēta un dokumentāli pamatoti pierādīta zaudējumu nodarītajā vaina, zaudējumu esamības fakts un zaudējumu apmērs, kā arī cēloniskais sakars starp šo rīcību (vai nepamatoto bezdarbību) un nodarītajiem zaudējumiem.
	2. Par Preces un /vai Darbu piegādes termiņa kavēšanu vai citu Līgumā noteikto saistību nepildīšanu Pasūtītājs ir tiesīgs piemērot Piegādātājam līgumsodu 0,1% apmērā no neveiktās piegādes daļas par katru nokavējuma dienu, bet ne vairāk kā 10% no kopējās Līguma summas.
	3. Par Līgumā noteikto maksājumu termiņu kavējumu Piegādātājs ir tiesīgs piemērot Pasūtītājam līgumsodu 0.1% apmērā no termiņā nesamaksātās summas par katru maksājuma nokavējuma dienu, bet ne vairāk kā 10% no kavētā maksājuma summas.
	4. Līgumā noteikto līgumsodu apmaksas tiek veikta 30 (trīsdesmit) dienu laikā pēc attiecīgās puses rēķina par līgumsoda samaksu saņemšanas.
	5. Līgumsoda samaksa neatbrīvo Puses no turpmākas saistību izpildes pienākuma un netiek ieskaitīta zaudējumu atlīdzībā.
2. **Nepārvarama vara**
	1. Puses tiek atbrīvotas no atbildības par pilnīgu vai daļēju līgumā paredzēto saistību neizpildi, ja šāda neizpilde ir notikusi nepārvaramas varas apstākļu iestāšanās rezultātā pēc līguma spēkā stāšanās dienas, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās u.c.).
	2. Par nepārvaramas varas apstākli nevar tikt atzīts Izpildītāja un citu iesaistīto personu saistību neizpilde vai nesavlaicīga izpilde.
	3. Puse, kas nokļuvusi nepārvaramas varas apstākļos, nekavējoties, bet ne vēlāk kā 3 (trīs) darba dienu laikā pēc nepārvaramas varas apstākļu iestāšanās dienas, rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur nepārvaramas varas apstākļu apstiprinājumu un raksturojumu.
	4. Ar rakstisku vienošanos Puses apliecina, vai nepārvaramas varas apstākļi traucē vai padara Līguma saistību izpildi par neiespējamu, kā arī izlemj līgumsaistību turpināšanas (vai izbeigšanas) būtiskos jautājumus, un vienošanos pievieno līgumam. Līgumsaistību turpināšanas gadījumā, Pusesapņemas līgumsaistību termiņu pagarināt atbilstoši tam laika posmam, kas būs vienāds ar iepriekš minēto apstākļu izraisīto kavēšanos.
	5. Ja nepārvaramas varas apstākļu dēļ saistības nav iespējams izpildīt ilgāk par 30 kalendārajām dienām, tad Pusēm ir tiesības atteikties no Līguma izpildes. Līguma izbeigšanas gadījumā katrai Puseiir jāatdod otrai tas, ko tā izpildījusi vai par izpildīto jāatlīdzina.
	6. Par zaudējumiem, kas radušies nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši līguma 8.3.punktam.
3. **Strīdu izskatīšanas kārtība**
	1. Strīdus, kas rodas Līguma izpildes gaitā vai sakarā ar Līgumu, Puses risina savstarpēju pārrunu ceļā. Vienošanās par strīda atrisināšanu noformējama rakstveidā un Puses to abpusēji paraksta. Minētā vienošanās pievienojama pie Līguma. Ja vienošanās netiek panākta, tad strīdus risina tiesā Latvijas Republikas normatīvajos aktos noteiktajā kārtībā.
	2. Jautājumos, kas nav tiešā veidā paredzēti Līgumā, Puses risina saskaņā ar spēkā esošajiem normatīvajiem aktiem.
4. **Apakšuzņēmēji un to maiņa**
	1. Līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēja piesaiste:
		1. Piegādātājs nav tiesīgs bez saskaņošanas ar Pasūtītāju veikt slēgtā konkursā iesniegtā piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. Izpildītājam ir pienākums saskaņot ar Pasūtītāju papildu personāla iesaistīšanu Līguma izpildē;
		2. slēgtā konkursā iesniegtā piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos. Pasūtītājs nepiekrīt personāla nomaiņai Līgumā norādītajos gadījumos un gadījumos, kad piedāvātais personāls neatbilst slēgta konkursa dokumentos personālam izvirzītajām prasībām, vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot piedāvājumu ar zemāko cenu.
	2. Pasūtītājs nepiekrīt slēgtā konkursā iesniegtā piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
		1. piedāvātais apakšuzņēmējs neatbilst slēgta konkursa dokumentos izvirzītajām prasībām;
		2. tiek nomainīts apakšuzņēmējs, uz kura iespējām slēgtā konkursā izraudzītais pretendents balstījies, lai apliecinātu savas kvalifikācijas atbilstību paziņojumā par Līgumu un slēgta konkursa dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu slēgtā konkursā izraudzītais pretendents atsaucies, apliecinot savu atbilstību slēgtā konkursā noteiktajām prasībām, vai tas atbilst Publisko iepirkumu likuma [42.panta](https://likumi.lv/ta/id/287760-publisko-iepirkumu-likums#p42) pirmajā vai otrajā daļā (atbilstoši Pasūtītāja norādītajam paziņojumā par līgumu vai iepirkuma procedūras dokumentos) minētajiem pretendentu izslēgšanas gadījumiem;
		3. kāds no piedāvātajiem apakšuzņēmējiem, kura sniedzamo pakalpojumu vērtība ir vismaz 10 procenti no kopējās Līguma vērtības, atbilst Publisko iepirkumu likuma [42.panta](https://likumi.lv/ta/id/287760-publisko-iepirkumu-likums#p42) pirmajā vai otrajā daļā (atbilstoši Pasūtītāja norādītajam paziņojumā par līgumu vai iepirkuma procedūras dokumentos) minētajiem pretendentu izslēgšanas gadījumiem;
		4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši slēgta konkursa dokumentos noteiktajiem piedāvājuma izvērtēšanas kritērijiem.
	3. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši slēgta konkursa dokumentos noteiktajiem piedāvājuma izvērtēšanas kritērijiem.
	4. Pārbaudot jaunā apakšuzņēmēja atbilstību, Pasūtītājs piemēro Publisko iepirkuma likuma 42. panta noteikumus. Publisko iepirkumu likuma 42. panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
	5. Pasūtītājs pieņem lēmumu atļaut vai atteikt Piegādātājam personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
5. **Citi noteikumi**
	1. Ja kāds no Līguma nosacījumiem zaudē spēku normatīvo aktu grozījumu rezultātā, Līgums nezaudē spēku tā pārējos punktos un šajā gadījumā Puses piemēro Līgumu, atbilstoši spēkā esošajiem normatīvajiem aktiem.
	2. Pasūtītājs iegūst visas autora mantiskās tiesības uz Darbu rezultātā radītajiem nodevumiem pēc apmaksas veikšanas par Darbiem.
	3. Puses ir tiesīgas veikt Līguma grozījumus, ja Piegādātāju aizstāj ar citu, atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.
	4. Jebkuri Līguma grozījumi tiek noformēti rakstveidā un kļūst par Līguma neatņemamu sastāvdaļu. Puses ir tiesīgas veikt Līguma grozījumus saskaņā ar Publisko iepirkumu likumā noteikto.
	5. Puses apliecina un garantē, ka tām ir tiesības parakstīt Līgumu un tās uzņemas visas ar Līgumu noteiktās saistības un pienākumus. Gadījumā, ja Līgumu parakstījusi persona bez paraksta tiesībām, tā uzņemas pilnu atbildību pret otru Pusi, tajā skaitā par radītajiem zaudējumiem, ja tādi radušies.
	6. Ja kādai no Pusēm tiek mainīti rekvizīti vai Līguma 11.10. un 11.11.punktā noteiktās Pušu kontaktpersonas vai to kontaktinformācija, attiecīgā Puse 5 (piecu) darba dienu laikā no notikušo izmaiņu iestāšanās rakstiski paziņo par to otrai Pusei. Ja Puse neizpilda šī punkta nosacījumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju attiecībā pret otras Puses sniegto informāciju.
	7. Pasūtītāja vadītāja maiņa nevar būt par pamatu Līguma pārtraukšanai vai izbeigšanai. Gadījumā, ja notiek Pasūtītāja reorganizācija, Līgums paliek spēkā un tā nosacījumi ir saistoši tā tiesību un saistību pārņēmējam. Pasūtītājs par šādu apstākļu iestāšanos 10 (desmit) dienas iepriekš rakstiski brīdina Piegādātāju.
	8. Informācijas apmaiņa starp Pusēm var notikt arī izmantojot e-pasta saraksti, kas kļūst par Līguma neatņemamu sastāvdaļu.
	9. Puses nav tiesīgas nodot savas tiesības un saistības, kas saistītas ar Līgumu un izriet no tā, trešajai personai.
	10. Pasūtītāja kontaktpersona: Kārlis Bētiņš, tālrunis: 29417489, 67069693, e-pasts: karlis.betins@stradini.lv. Pilnvarotā persona ir tiesīga pieņemt Preci, parakstīt attiecīgos pieņemšanas – nodošanas dokumentus.
	11. Piegādātāja kontaktpersona: Karīna Palmakovska, tālruņa numurs: 67051098, e-pasta adrese: karina.palmakovska@lattelecom.lv
	12. Līgums sagatavots latviešu valodā, parakstīts divos oriģinālos eksemplāros uz 106 (viens simts sešas) lapām, tai skaitā pielikumu, abi eksemplāri ir ar vienādu juridisko spēku. Viens no Līguma eksemplāriem atrodas pie Pasūtītāja, bet otrs – pie Piegādātāja.
6. **Pušu juridiskās adreses un rekvizīti:**

|  |  |
| --- | --- |
| **Pasūtītājs:****VSIA “Paula Stradiņa klīniskās****universitātes slimnīca”**Reģ. Nr. 40003457109Pilsoņu iela 13, Rīga, LV - 1002Konta Nr. LV74HABA0551027673367Banka: AS Swedbank Kods: HABALV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_I.Kreicberga\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_A.Biruma\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_E.Buša  | **Piegādātājs:****SIA “Lattelecom”**Reģ. Nr.: 40003052786Dzirnavu iela 105, Rīga, LV - 1011Konta Nr.: LV05HABA000140X040000Banka: AS SwedbankKods: HABALV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_J. Gulbis |
|  |  |